text: 11-årig pige overlever
  29 juni 2012 kl. 08.05
  En 11-årig pige overlever et alvorligt fald fra en skrænt torsdag. Hun fik en kraftig hjernerystelse, oplyser lokalpolitileder Verner Pedersen, Kolding.
  Hun blev torsdag aften fløjet fra Kolding til Odense Universitetshospital i helikopter, efter at hun var styrtet tre-fire meter ned ad skrænten.
  Pigen var ude at lege på skrænten på Gammel Drejensvej sammen med et par veninder, da hun faldt tre-fire meter ned og landede på hovedet.
  Området, hvor hun faldt, var så ufremkommeligt, at der måtte fire Falck-reddere ned for at hente hende op.
  